Margrethe Jensdatter var født og døbt i 1793 i Ringgive. Hun var datter af Jens Bak og Anna Johanne. Vi finder hende første gang i Kolding i folketællingen fra 1845. Her var hun gift med Peter Andrup, Daglejer. I 1850 stod hun dog som fraskilt, boende hos Hanne Mette Andrup, født Johansen, en 25 årig enke der ernærede sig ved "Fruentimmer haandarbejde". Det må næsten være en svigerdatter?. Ved Margrethe stod der, at hun ernærede sig ved spind. I hustanden stod også opført en Jens Petersen Andrup, ugift, 23 år, fraværende i krigstjeneste. I 1870 og 1880 stod Margrethe opført som hospitalslem, og enke. Hun døde den. 28. juni 1880 på hospitalet. I Kolding Stadsarkivs egne billederegistreringer findes to billeder af Grethe, og her er hun angivet som værende "udråberkone". På begge billeder er hun afbilledet med sin spinderok!
<a rel="nofollow" class="external text" href="https://www.flickr.com/people/130504952@N03">Aagaards billeder - Kolding Stadsarkiv</a>
<a rel="nofollow" class="external text" href="https://www.flickr.com/photos/aagaardsbilleder/25578107401/">2015_1_0089 Margrethe Jensdatter</a>